Отчетен доклад за дейността на НЧ „Съединение-Михалци-1870“, с. Михалци за 2020 г.

Изминалата година бе много трудна за всички .Заради пандемията от COVID 19 много хора останаха без работа, много мероприятия бяха отменени ,но в крайна сметка няма нищо по- важно от здравето, което трябва да се цени и пази.

ЦЕЛИ И ЗАДАЧИ НА НЧ „СЪЕДИНЕНИЕ-МИХАЛЦИ-1870“

-Целите на читалището са да работи за развитието на културния живот ,социалната и образователна дейност на хората в с. Михалци.

-Да запази и развива обичаите и традициите на българския народ.

-Да буди интерес към знание с оглед на развитието на личността на хората към ценностите и постиженията на науката, изкуството и културата.

-Да осигурява достъп до информация и да бъде средище за духовен живот.

-Да работи за възпитаване и утвърждаване на националното самосъзнание.

-Да работи за преодоляването на междуетнически проблеми и за осигуряване на равнопоставеност на различни социални групи.

ФИНАНСИРАНЕ НА ЧИТАЛИЩЕТО

Читалището набира средства за своята дейност от:

-Членски внос

-Културно-просветна и информационна дейност

-Субсидия от държавния и общински бюджет

-Помощи, завещания, дарения и спонсорство.

-Ренти, наеми от движимо и недвижимо имущество.

-Други приходи.

ПРОЕКТИ

През 2020 г. читалището кандидатства и спечели проект към МК по Програма „Българските библиотеки-съвременни центрове за четене и информираност“.

БИБЛИОТЕЧНА ДЕЙНОСТ

Към 31.12.2020 г. библиотеката разполага с 10616 бр. книги. През годината са постъпили 150 бр. книги, като:

37 бр. са от дарения

113 бр. по проект.

Брой читатели-18 бр.

ХУДОЖЕСТВЕНОТВОРЧЕСКА ДЕЙНОСТ

Към читалището функционират два самодейни колектива:

-ЖВГ „Млади сърца“

-Любителски клуб за народни танци.

ЖВГ „Млади сърца“ участва във всички местни и национални празници с литературно музикална програма. За съжаление през 2020 г. заради пандемията от COVID 19 групата не успя да вземе участие във фестивали и събори.

През лятото на 2020 г. Любителския клуб за народни танци организира и проведе пет хоротеки на центъра на село Михалци.

СГРАДЕН ФОНД

Читалищната сграда е разположена на площ от 922 кв. м. и е предоставена за безвъзмезно ползване от Община Павликени. Състои се от два салона-голям и малък,гримьорни-2 бр.,офис помещения, библиотека, читалня, Етно кът, складови помещения, приземни помещения. Към момента най-голяма нужда от подмяна имат улуците на читалището, защото са стари и изгнили и когато вали се стича дъжд по стените и просмуква влага в читалището и най-вече в малкия салон ,където се образуват локви от водата.

През 2020 г. със съдействието на Община Павликени, за което сърдечно благодарим, бе извършен ремонт на стълбището към втория етаж и една стая към читалнята.

ДЕЙНОСТ

Мероприятията, които проведохме през годината са:

-Бабинден

-През февруари с децата от селото направихме мартенички, с които зарадваха семействата си.

-Годишнина от Обесването на Васил Левски.

-Международен ден на жената

-Международен ден на възрастите хора. С участието на ученици от ПГАТ „Цанко Церковски“ гр. Павликени.

-На 16.10.2020 г. ЖВГ „Млади сърца“ взе участие в патронния празник на ПГАТ „Цанко Церковски“.

През времето, когато нямаше как да се провеждат чествания ние се опитахме да сме в крак с технологиите и качвахме на страницата на читалището във фейсбук материали и доклади за селото и за празниците през годината. Част от материалите са за:

-144 годишнината от Априлското въстание

-Книгата „Дань на безсмъртните“. Книгата е издадена през 1918 г. от комитетите за въздигане на паметници на падналите борци от четата на Поп Харитон и Бачо Киро.

-Материали за Поп Стефан Трифонов-Председател на ТРК в село Михалци.

-На 29.04.2020 г.- публикувахме текста на любимата песен на четниците от четата на Поп Харитон и Бачо Киро и започнахме поредица от публикации за събирането и придвижването на четата до Дряновския манастир, както и за нейния погром.

-Доклад по случай 150 години от създаването на НЧ „Съединение-Михалци-1870“ и 230 години училищно дело в село Михалци.

-Статия за първото театро в село Михалци написана от Петко Франгов.

-Статия на Христо Иванов Стойков за читалището и училището в село Михалци и най-вече за Тодор Лука Лефтеров, който е допринесъл много за развитието на двете институции и на когото е кръстено училището.

-Помолихме г-н Иван Попстефанов –внук на поп Стефан Трифонов да напише статия за неговите най-значими спомени за село Михалци. Статията бе публикувана на 15.05.2020 г.

-Ден на Ботев и загиналите за свободата на България-публикувахме доклад и поздрав от Ива Дончева със стихотворението Хаджи Димитър.

-143 години от Освобождението на селото от турско робство. Децата от селото подготвиха рецитал, който беше заснет и качен на страницата на читалището.

-Материали за празника на църквата.

На 01.11.2020 г.-поздравихме всички просветни и културни дейци по случай Деня на народните будители.

Така измина една цяла година под знака на COVID 19.Надяваме се през новата 2021 година да има по малки болести и повече здрави и щастливи хора, а също така да настъпят по добри времена за българската култура.

Изготвил:

Лилия Дончева

ЧИТАЛИЩНО НАСТОЯТЕЛСТВО:

1.Китка Никова Кирова- Председател

2.Анка Давидова Ганева

3.Лилия Николаева Дончева

4.Одри Маргарет Камерон Захариева

5.Светла Петкова Балканджиева

ПРОВЕРИТЕЛНА КОМИСИЯ:

1.Стоилка Станева Градинарова-Председател

2.Лилянка Троянова Тодорова

3.Гинка Димитрова Тодорова